તેમનું નામ અંબાલાલ મુળજીભાઈ પટેલ હતું, વ્યવસાયે તેઓ કોન્ટ્રેકટર હતા. જૂન ૧૯૫૮ ની એક સાંજે જયારે તેઓ સુરત(ઇન્ડિયા)ના રેલવે સ્ટેશનના બાંકડે બેઠા હતા ત્યારે કુદરતી રીતે જ અધ્યાત્મ માર્ગનું અપૂર્વ અને અદભૂત આશ્ચર્ય સર્જાયું. એક કલાકના સમયગાળા દરમિયાન મળેલ આ સ્વયંભૂ આત્મજ્ઞાનના અંતે તેમને જગતના તમામ આધ્યાત્મિક પ્રશ્નોના ઉત્તરો મળી ગયા. 'આ જગત શું છે? તેને કોણ ચલાવે છે ? હું કોણ છું? કર્મ શું છે? બંધન શું છે? મુક્તિ શું ? મુક્તિ કેવી રીતે મળી શકે?" આ આત્મજ્ઞાન દ્વારા તેમને આવા અસંખ્ય પ્રશ્નોના જવાબો મળી ગયા.